**Indokolás**

**Újcsanálos Község Önkormányzat Képviselő-testületének**

**a hulladékgazdálkodási közszolgáltatásról**

A hulladékról szóló 2012. évi CLXXXV. törvény (továbbiakban: Ht.) 88. § (4) bekezdése felhatalmazza az önkormányzatokat arra, hogy rendeletben állapítsák meg:

1. a hulladékgazdálkodási közszolgáltatás ellátásának és igénybevételének szabályait, illetve a 35.§-ban foglalt rendelkezések érvényesítéséhez szükséges szabályokat;
2. az elkülönített hulladékgyűjtésre vonatkozó részletes szabályokat;
3. a közterület tisztán tartására vonatkozó részletes szabályokat;
4. a hulladékgazdálkodási közszolgáltatási díjra vonatkozó, miniszteri rendeletben nem szabályozott díjalkalmazási és díjfizetési feltételeket.

A hulladékról szóló 2012. évi CLXXXV. törvény 35. § - a kimondja továbbá, hogy a települési önkormányzat képviselő-testülete önkormányzati rendeletben állapítja meg:

1. a hulladékgazdálkodási közszolgáltatás tartalmát, a közszolgáltatási terület határait;
2. a közszolgáltató tagjai, illetve az alvállalkozó által végzett hulladékgazdálkodási tevékenységet, továbbá a tagoknak, illetve az alvállalkozónak a hulladékgazdálkodási közszolgáltatás egészéhez viszonyított arányát, ha a hulladékgazdálkodási közszolgáltatást a közszolgáltató több tagja, illetve alvállalkozó végzi;
3. a hulladékgazdálkodási közszolgáltatás ellátásának rendjét és módját, a közszolgáltató és az ingatlanhasználó ezzel összefüggő jogait és kötelezettségeit, valamint a hulladékgazdálkodási közszolgáltatási szerződés egyes tartalmi elemeit;
4. a hulladékgazdálkodási közszolgáltatás igénybevételének miniszteri rendeletben nem szabályozott módját és feltételeit;
5. az üdülőingatlanok külterületi lakott helyek esetében végzett hulladékgazdálkodási közszolgáltatásra vonatkozó részletes szabályokat.

A rendeletszervezet a törvényben biztosított valamennyi tárgykört érinti, valamennyi tárgykörben tartalmaz helyi szabályozást, kivéve azokat a témaköröket, amelyekben ugyan van törvényi felhatalmazás a szabályok megalkotására, de még nem született szabályozás vagy még nem aktuális a szabályozás elkészítése (pld.: az elkülönített hulladékgyűjtésre vonatkozó részletes szabályok megalkotása).

A Ht. 88. § (4) bekezdés c) pontjában kapott felhatalmazás alapján a közterületek tisztántartására vonatkozó részletes szabályokat tartalmazza a rendelettervezet. Az egyes ingatlanok tisztántartására, az ingatlanon található növényzet megfelelő fenntartására vonatkozó szabályok megalkotására nincs közvetlen törvényi felhatalmazás, ezért ezen szabályokat az Alaptörvény 32. cikk (2) bekezdésben meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva alkotja meg az önkormányzat.